,, Drífa Snædal , forseti ASÍ , afhenti á dögunum 800 þúsund krónur í jólaaðstoð Rauða krossins . Það var Kristín Hjálmtýsdóttir framkvæmdastjóri Rauða kross Íslands sem veitti styrknum viðtöku . Rauði krossinn á Íslandi veitir fólki sem býr við fátækt eða á í erfiðleikum , sérstaka aðstoð fyrir jólin með hjálp frá almenningi og fyrirtækjum um allt land . Markmið jólaaðstoðar Rauða krossins er að aðstoða þá sem eiga erfitt með að halda gleðileg jól vegna bágrar fjárhagsstöðu . Aðstoðin felst í fjárstyrkjum , matarúthlutunum og fatakortum eftir því sem við á . Í fyrra óskuðu rúmlega 900 manns víðs vegar um landið eftir jólaaðstoð hjá Rauða krossinum . Á bak við úthlutanir eru gjarnan fjölskyldur og er fjöldinn sem nýtur góðs af aðstoðinni því töluvert meiri . Þetta er umtalsverð fjölgun frá því 2017 en auk þess þurfa þeir sem sækja um núna meiri hjálp og eru verr staddir en oft áður . Fólki í neyð er ávallt bent á að snúa sér til deilda Rauða krossins á sínu heimasvæði en deildir félagsins um allt land veita aðstoð til einstaklinga og fjölskyldna fyrir jólin , oft í samvinnu við mæðrastyrksnefndir og Hjálparstarf kirkjunnar á hverjum stað . ' ' Rauði krossinn þakkar ASÍ kærlega fyrir þennan stuðning .